jokes за Кръчми
На бай Иван много му се пиело, ама сиромах човек, нямал никакви пари. Молил се на кръчмаря за малко ракия, винце, или бира, но не ставало - кръчмаря твърд. Накрая го изгонил. Излязъл бай Иван на улицата и гледа попа върви срещу него. Спрял го:
- Попе ти знаеш ли кой съм аз?
- Знам те, бай Иван пиянката.
- Не попе, аз съм Исус Христос.
- Не си, познавам те.
- Попе, хайде на бас на 5 кила ракия, че съм Исус Христос. Ще видиш, че кръчмаря ще ме познае, а за срамота - ти не.
Хванали се на бас и влезли в кръчмата. Кръчмаря като видял кой влиза изревал:
- Исусе Христе, пак ли ти!